Honkalampi-säätiö

Honkalampi-säätiö sr on suomalainen palveluorganisaatio, joka tuottaa ja kehittää sosiaalisia, terapeuttisia sekä ihmisten hyvinvointia tukevia palveluita. 
Säätiön perusti vuonna 1991 Pohjois-Karjalan erityishuoltopiiri sekä joukko alueella toimivia vammais- ja omaisjärjestöjä. 

Säätiön päätoimialue on Pohjois-Karjala.
Säätiön toimiala on kotipalvelut ikääntyneille ja vammaisille, toimialakuvauksena asumispalvelut sekä työvalmennus- ja työhön kuntoutuspalvelut.

Konsernin tilikautena 12/2023 Honkalampi-säätiö sr teki 41 336 800 EUR liikevaihdon ja sen tulos oli −1 126 900 EUR. Vuonna 2023 se työllisti 743 henkilöä. 

 Historia 

1991: Pohjois-Karjalan erityishuollon kuntainliitto perustaa Honkalampi-saatiön. 
1993: aloittaa ensimmäinen RAY-rahoitteinen C-projekti nimeltä Akiva-projekti, joka on tarkoitettu autististen, kielivaikeuksia potevien ja valikoivan huomiokyvyn omaavien lapsien kuntoutuksen kehittämiseen. Sen jälkeen säätiö on hallinnoinut lukuisia erilaisia tutkimus- ja kehittämishankkeita, joita ovat olleet rahoittamassa mm. RAY, ESR, Pohjois-Karjalan maakuntaliitto sekä opetus- ja kulttuuriministeriö.
1994: aloittaa toimintansa ensimmäinen palvelukoti Lieksan Teeritiellä. Sen jälkeen palvelukoteja on rakennettu kahdeksan lisää siten, että viimeisin (Kurjenpolven palvelukoti) valmistui Polvijärvelle vuonna 2006. 
1997: viittomakielen tulkkipalvelut ja niiden välitys siirtyvät säätiölle Honkalammen kuntayhtymältä. 
1997: Lieksan taidetoimintakeskuksen toiminnot siirtyivät Pohjois-Karjalan kulttuurin edistämisyhdistykseltä Honkalampi-säätiölle
1998: Joensuun Teekoo -tuote siirtyi Honkalammen ky:ltä säätiölle. Muut Teekoo-tuotteet (Ilomantsi, Kitee, Outokumpu ja Rääkkylä) siirtyvät säätiölle Joensuun hyvien kokemusten rohkaisemana vuoden 2001 alussa. Vuonna 2002 Teekoo-tuotteiden nimi muutettiin KASKI työvalmennukseksi.
2001: perustetaan Juhta Oy työkeskusten toiminnan yhteyteen - valmennustyön ohessa syntyville tuotteille rakennetaan markkinointia ja markkinailmettä.
2004 : Nuorten työpajatoiminta, Keski-Karjalan Kajastuspajat, siirtyvät säätiölle alueen kunnilta. Yhteistyö ko. kuntien kanssa jatkuu tiiviinä.
2006: perustetaan Kiinteistöosakeyhtiö Joensuun Salpalinna. Kiinteistöosakeyhtiön hallinnoimiin uusiin toimitiloihin Joensuun Salpakadulle muuttavat vuonna 2007 hallinto ja KASKI Joensuu. 
2008: Honkalampi-säätiö -konserniin liitetään entisten tytäryhtiöitten lisäksi Kiinteistö Oy Lieksantalo hankkimalla osake-enemmistö. Säätiön jo aiemmin Lieksan kaupungin kanssa perustama Nuorten työpaja siirtyy näihin tiloihin.
2009: toiminta jakaantuu neljään toimialueeseen, jotka olivat Asumispalvelut, Kuntoutus- ja ohjauspalvelut, KASKI Työvalmennuspalvelut sekä Tulkkaus- ja Avustajapalvelut. 
2011: Honkalampi-säätiö juhlii 20-vuotistaivaltaan lukuisin tapahtumin, julkaisuin yms.
2012: Tulkkauspalvelujen yhtiöittämisen myötä perustetaan uusi tytäryhtiö HLS-sosiaalipalvelut Oy. Yhtiö tuottaa tulkkaus-, opetus- ja asiantuntijapalveluja kuulovammaisille, kuulo-näkövammaisille ja puhevammaisille.
2013: Suomalaisen Työn Liitto myöntää Honkalampi-säätiölle oikeuden käyttää Yhteiskunnallinen Yritys -merkkiä
2014: Henkilökohtaisen avun palveluita tuottamaan perustetaan HLS-Avustajapalvelut Oy
2015: Terapia- ja lastensuojelupalveluita tuottamaan perustetaan HLS-FONDO Oy

Lähteet

Aiheesta muualla
HLS-Avustajapalvelut Oy (SPESIO)

Luokka:Suomalaiset säätiöt
Luokka:Suomalaiset potilas- ja vammaisjärjestöt
Luokka:Vammaisten huolto